कई संक्रामक रोग (contagious diseases) तब फैलते हैं जब कोई व्यक्ति संक्रमित लोगों के आसपास समय बिताता है, भले ही वे वास्तव में शारीरिक संपर्क (physical contact) में न हों। यह संक्रमण तब सम्भव है जब कोई संक्रमित व्यक्ति खांसता या छींकता है और आस-पास के लोग इस प्रक्रिया में निकलने वाली लार या बलगम की बूंदों को सांस लेते समय अपने नाक या मुंह द्वारा शरीर के अंदर लेते हैं। यदि आप किसी ऐसे व्यक्ति के आस-पास हैं, जिसे छींकने या खांसने जैसी बीमारी है, तो उन्हें छूने से बचें तथा हर समय ऐसे व्यक्तियों से कम से कम 6 फुट या 2 मीटर की दूरी बनाए रखने की कोशिश करें। CDC के अनुसार यदि आप किसी संक्रमित व्यक्ति के आस-पास 6 फुट से कम की दूरी में लंबे समय तक (अर्थात कुछ मिनट से भी अधिक समय तक) रहते हैं, या कोई आप पर खांसता है, या आप वर्तमान में COVID-19 वाले किसी व्यक्ति के साथ घर की देखभाल या घर साझा कर रहे हैं, तो आपको COVID-19 जैसे वायरस के संपर्क में आने का खतरा अधिक होता है। अपने और दूसरों को बीमारी के संक्रमण से बचाने के लिए अपने हाथों को धोना सबसे आसान और प्रभावी तरीकों में से एक है। यदि आप किसी सार्वजनिक स्थान या अन्य क्षेत्र में हैं, जहाँ आपको बीमारी के संपर्क में आने से अधिक खतरा हो सकता है, तो आपको अपने हाथों को अक्सर साबुन और पानी से धोना चाहिए। हाथ धोते समय अपने हाथ की कलाई, उंगलियाँ तथा उसके बीच की जगह और हाथों के पिछले हिस्से को भी अच्छी तरह से कम से कम 20 सेकंड के लिए धो लें।  विशेष रूप से, बाथरूम जाने के बाद, बार-बार छूने वाली जगह (जैसे डोअरनॉब्स, रेलिंग, तथा लाइट स्विच, इत्यादि) को छूने के बाद, तथा खाना पकाने और खाने से पहले या अपने चेहरे को छूने से पहले अपने हाथों को धोना अत्यधिक महत्त्वपूर्ण है। CDC के अनुसार, गर्म तथा ठंडा पानी जर्म्स और वायरस को नष्ट करने में समान रूप से प्रभावी होते हैं। सबसे महत्वपूर्ण यह है कि साबुन और पानी का इस्तेमाल करके कम से कम 20 सेकंड के लिए अपने हाथों को धोएं। यदि आपकी त्वचा सेन्सिटिव है, तो ठंडे पानी का इस्तेमाल करने से त्वचा में सूखापन और जलन रोकने में मदद मिल सकती है।  यदि आपके पास साबुन और पानी उपलब्ध नहीं है, तो अपने हाथों को अल्कोहल-आधारित हैंड सैनिटाइज़र से साफ़ करें। कई वायरस और जर्म्स आपकी आंखों, नाक और मुंह के म्यूकस मेम्ब्रेन के माध्यम से आपके शरीर में प्रवेश करते हैं। इसे रोकने के लिए, अपने चेहरे को जितना संभव हो छूने से बचें, क्योंकि आपके हाथ संक्रमित सतह के संपर्क में आ सकते हैं।  यदि आपको अपने चेहरे को छूना है, तो चेहरे को छूने से पहले तथा बाद में साबुन और गर्म पानी से अपने हाथों को धोएं। यदि संभव है, तो अपने चेहरे के किसी भी हिस्से को पोंछने के लिए टिशु पेपर का इस्तेमाल करें। चेहरा साफ़ करने के बाद टिशु पेपर को ढक्कन वाले डस्टबिन में फेंक दें। यहां तक कि अगर आपको लगता है कि आप बीमार नहीं हैं, तब भी अपनी कम्युनिटी में दूसरों की रक्षा करना बहुत महत्त्वपूर्ण है। इसके अलावा खांसी और छींक आने पर मुंह तथा नाक ढकना हाइजीन मेन्टेन करने का सही तरीका है। खांसते तथा छींकते समय अपने मुंह और नाक को टिशु पेपर से ढक लें, फिर तुरंत टिशु पेपर को ढक्कन वाले डस्टबिन में फेंक दे। उसके बाद अपने हाथों को धो लें या हैंड सैनिटाइज़र से साफ़ करें। यदि आपके पास टिशु पेपर नहीं है या उसे लाने जितना समय नहीं है, तो अपने हाथों के बजाय अपनी हाथों की कोहनी को मोड़कर उसे अपने चेहरे से लगाकर खांसे या छींके। यह आपको वायरस या जर्म्स को फैलने से रोकने में मदद करेगा जब आप अपने हाथों से चीजों को छूएंगे। यदि आपको संक्रमण का अधिक खतरा है या स्वास्थ्य अधिकारी द्वारा आपको वहाँ न जाने की सलाह दी गई है, तो भीड़-भाड़ वाली जगह पर जाने से बचें। कुछ मामलों में, लोकल हेल्थ अथॉरिटी बड़ी घटनाओं को रद्द कर सकते हैं या सलाह देते हैं कि लोग बीमारी को स्प्रेड होने से रोकने के लिए सार्वजनिक स्थानों पर अपने ठहरने का समय सीमित रखें। यदि आप खुद को संक्रमण के लिए असुरक्षित महसूस कर रहे हैं, तो आपको भीड़-भाड़ वाली जगहों तथा सार्वजनिक स्थानों पर ठहरने के समय को सीमित रखने की आवश्यकता होगी। यदि आप सुनिश्चित नहीं हैं कि सार्वजनिक जगह पर जाना एक अच्छा विचार है या नहीं, तो इस विषय पर अपने डॉक्टर से सलाह लें।  उदाहरण के लिए, हाल फिलहाल में, CDC ने सिफ़ारिश की है कि जिन लोगों को COVID-19 से गंभीर रूप से बीमार होने का खतरा है, उन्हें घर पर रहना चाहिए और जितना संभव हो भीड़ वाली जगह पर जाने से बचना चाहिए। इसमें वयस्क (60 वर्ष और अधिक आयु के लोग) और पुरानी बीमारियों जैसे हृदय रोग, फेफड़ों की बीमारी या मधुमेह से पीड़ित लोग शामिल हैं। लोग जिनमें इम्युनिटी कम होती है, जैसे HIV/AIDS से पीड़ित, कैन्सर पेशंट, लोग जो कीमोथेरेपी (chemotherapy) ले रहे हैं, या लोग जो इम्मुनोसप्प्रेसिव ड्रग (immunosuppressive) ले रहें हैं, ऐसे लोगों में इस वायरस के संक्रमण का खतरा अधिक होता है।  यदि आपके डॉक्टर या लोकल पब्लिक हेल्थ ऑफिसर आपको घर पर रहने की सलाह देते हैं, तो आवश्यक सामग्री जैसे दवाइयाँ जो आप प्रतिदिन लेते हैं, किराने का सामान, तथा आमतौर पर उपयोग में लाने वाली चीज़ें जैसे टिशु पेपर तथा खांसी की दवा को अधिक मात्रा में खरीदकर स्टॉक कर लें। यदि आप एक ऐसे क्षेत्र में रहते हैं जो एक संक्रामक बीमारी के प्रकोप से प्रभावित है, जैसे कि COVID-19 वायरस, तो अपडेट और जानकारी के लिए अपने लोकल पब्लिक हेल्थ वेबसाइट पर जाएं। इस वेबसाइट द्वारा आपको खुद को और दूसरों को बीमारी से बचाने के तरीके के बारे में तथा सोशल डिस्टेंसिंग की कितनी आवश्यकता हैं इस बारे में जानकारी मिलेगी।  उदाहरण के लिए, “भारतीय आयुर्विज्ञान अनुसंधान परिषद (ICMR)” जैसी वेबसाइट का इस्तेमाल करें। अधिक सामान्य जानकारी के लिए आप CDC या विश्व स्वास्थ्य संगठन (World Health Organization) की वेबसाइट जैसे स्रोतों का भी इस्तेमाल कर सकते हैं। पब्लिक हेल्थ डिपार्टमेंट विशेष रूप से कमजोर व्यक्तियों को, जैसे वयस्क या कम इम्युनिटी वाले लोगों के लिए सोशल डिस्टेंसिंग रखने की सलाह देते हैं। अगर किसी क्षेत्र में रोग संक्रमण का खतरा अधिक दिखाई दे रहा है, तो पब्लिक हेल्थ डिपार्टमेंट बड़ी सामुदायिक कार्यक्रमों को रद्द करने या स्कूलों को बंद करके सोशल डिस्टेंसिंग को लागू कर सकते हैं।
Stay at least 6 feet (2 m) away from obviously sick people. Wash your hands frequently when you’re in public areas. Keep your hands away from your face as much as possible. Cover your mouth and nose if you cough or sneeze. Avoid crowded areas if you’re at high risk or if local health officials recommend it. Get recommendations on social distancing from reputable public health websites.